NORAKSTS

|  |  |
| --- | --- |
| 25.04.2019. | Nr.5/15 |

**PROJEKTA “JELGAVA JAUNIEŠIEM II” IESNIEGUMA IESNIEGŠANA**

(ziņo I.Škutāne)

**Atklāti balsojot: PAR – 13** (A.Rāviņš, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Jaunatnes likuma 12.panta trešo daļu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr. 5/5 “Jelgavas pilsētas attīstības programmas 2014.-2020.gadam apstiprināšana”) un izsludināto Jaunatnes Starptautisko programmu aģentūras konkursu pašvaldībām “Atbalsts jaunatnes politikas īstenošanai vietējā līmenī saskaņā ar vietējā līmeņa patstāvīgajiem jaunatnes politikas plānošanas dokumentiem”,

**JELGAVAS PILSĒTAS DOME NOLEMJ:**

1. Iesniegt projekta iesniegumu “Jelgava jauniešiem II” (turpmāk - Projekts) Jaunatnes Starptautisko programmu aģentūras izsludinātajā atklātā projektu konkursā „Atbalsts jaunatnes politikas īstenošanai vietējā līmenī saskaņā ar vietējā līmeņa patstāvīgajiem jaunatnes politikas plānošanas dokumentiem”. Projekta kopējas izmaksas ir 3 500,00 *euro*, kas ir 100% valsts budžeta finansējums

2. Projekta apstiprināšanas gadījumā priekšfinansējumu 350,00 euro apmērā piešķirt no 2019. gadam apstiprinātās pamatbudžeta programmas “Izdevumi neparedzētiem gadījumiem”.

3. Pilnvarot Jelgavas pilsētas pašvaldības izpilddirektoru veikt visas nepieciešamās darbības Projekta iesnieguma iesniegšanai un projekta ieviešanai, kā arī parakstīt ar Projekta iesnieguma iesniegšanu un projekta ieviešanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.aprīlī